మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
జ‌న్‌ధ‌న్ ఖాతాదారులంద‌రికీ రూ.10 వేల ఓవ‌ర్‌డ్రాఫ్ట్‌!
ప్ర‌ధాన‌మంత్రి జ‌న్ ధ‌న్ యోజ‌న ప‌థ‌కం విజ‌య‌వంతంగా కొన‌సాగుతుండ‌టంతో కేంద్రం మ‌రో అడుగు ముందుకేసింది. పీఎంజేడీవై ఖాతాల్లో ఇదివ‌ర‌కూ ఉన్న ఓవ‌ర్‌డ్రాఫ్ట్ స‌దుపాయాన్ని రెట్టింపు చేసింది.
Samayam Telugu | Updated:
Sep 6, 2018, 12:30PM IST
ఇక నుంచి దేశంలో ప్ర‌తి వ్య‌క్తికీ బ్యాంకు ఖాతా తెర‌వాల‌ని కేంద్ర ప్రభుత్వం నిర్ణయించింది. జ‌న్‌ధన్‌ఖాతా పథకం సూపర్ హిట్‌ కావడంతో కేంద్రమంత్రివర్గం ఈ నిర్ణయం తీసుకుంది. అందరినీ ఆర్థిక వ్యవస్థలో భాగం చేసేందుకు సిద్ధమైనట్టు కేంద్ర ఆర్థికమంత్రి అరుణ్‌జైట్లీ తెలిపారు.జన్‌ధన్‌ ఖాతాలు ప్రపంచంలోనే అతిపెద్ద ఆర్థిక సమ్మిళిత పథకమని అన్నారు.
మొత్తం 32.41 కోట్ల జన్‌ధన్‌ ఖాతాలతో భారీ స్థాయిలో ప్రజలను ఆర్థికవ్యవస్థలో అంత ర్భాగం చేశామని చెప్పారు. ఈ జన్‌ధన్‌ ఖాతాల్లో 82,000 కోట్ల రూపాయ‌లు బ్యాంకు ఖాతాల్లో చేరింది. బుధవారం కేంద్ర క్యాబినెట్‌ సమావేశం అనంతరం ఆయన విలేకరుల సమావేశంలో మాట్లాడారు. ప్రతి వయో జనుడికి ప్రత్యేక బ్యాంకు ఖాతా ఉండాలనే లక్ష్యాన్ని నిర్దేశించామని చెప్పారు. అటల్‌ పెన్షన్‌ యోజన పథకం విజయవంతమైందన్నారు. ఇదివ‌ర‌కూ రూ.5వేలు ఉన్న దాన్ని.. జన్‌ధన్‌ ఖాతాలో పదివేల ఓవర్‌ డ్రాప్ట్‌ కూడా ఇవ్వాలని నిర్ణయించామన్నారు. 18నుంచి 65 ఏళ్ల వ్యక్తులకు కూడా అవకాశం కల్పిస్తూ సడలింపు ఇచ్చామన్నారు. ప్రమాద బీమాను కూడా రెండు లక్షల రూపాయలకు పెంచామని తెలిపారు. Read also రూ.82 వేల కోట్ల‌ను దాటిన జ‌న్‌ధ‌న్ డిపాజిట్లు
జన్‌ధన్‌ ఖాతాల్లో 53శాతం మంది మహిళ‌ల‌కే చెందిన‌వే ఉన్నాయి.. 59శాతం గ్రామీణ ప్రాంతాల్లో తెరవగా, 83శాతం ఖాతాలు ఆధార్‌తో అనుసంధానం అయ్యాయని చెప్పారు. దేశ ఆర్థిక పరిస్థితులకు రూపాయి పతనానికి లింక్‌ లేదన్నారు. ప్రపంచ పరి స్థితుల కారణంగా రూపాయిపై ప్రభావం పడుతోందన్నారు. మిగిలిన కరెన్సీలతో పోలిస్తే రూపాయి బెటర్‌గా ఉందన్నారు. రూపాయి పతన మవుతోందని ఎవరూ ఆందోళన చెందనక్కర్లేదన్నారు. ముడిచమురు ధరలు హెచ్చు తగ్గులు సహజమని వివ‌రించారు. యూపీఏ హయాంలో 11శాతం ద్రవ్యోల్బణం ఉండగా, ఎన్‌డిఎ హయాంలో 4శాతం మాత్రమే ఉందని చెప్పుకొచ్చారు.